**Latvijas Kamanu suņu sporta federācija** (**LKSSF**) ir bezpeļņas par kamanu suņu sportu atbildīgā organizācija Latvijā. LKSSF ir atklāta biedru organizācija, kas sastāv no biedrībām (klubiem). LKSSF galvenā pārvaldes institūcija ir kopsapulce.

Vēsture
-------

LKSSF tika dibināta 2008. gada 3. martā Rīgā. 2008. gadā organizācija tika uzņemta Starptautiskajā Kamanu suņu sporta federācijā (IFSS) kā pagaidu biedrs. 2010. gadā LKSSF tika atzīta kā vadošā sporta organizācija Latvijā par kamanu suņu sporta veidiem no Latvijas Sporta Federāciju padomes puses, kā arī tika uzņemta IFSS kā pilntiesīgs biedrs.

LKSSF sākotnēji dibināja individuālās personas, bet ar laiku, lai izpildītu vietējās likumdošanas prasības, LKSSF pārgāja uz klubu sistēmu.
LKSSF mērķis ir veicināt un attīstīt kamanu suņu sporta darbību Latvijā.

### LKSSF valdes vēsture

* Ģirts Eldmanis (2008 - 2016; 2017 - 2023)
* Ilze Dombrovska (2008 - 2011; 2014 - 2017)
* Dita Ozola (2008 - 2009)
* Raitis Šmits (2009 - 2012)
* Olafs Klūdziņš (2011 - 2015; 2016 - 2023)
* Didzis Karlovskis (2012 - 2014)
* Artūrs Jakabsons (2015 - 2016)
* Raimonds Kleinbergs (2015 - 2016; 2017 - 2023)
* Kaspars Krievs (2015 - 2016)
* Elīna Klindžāne (2016 - 2017)
* Inga Ļeonova (2023)
* Jūlija Osipova (2023)
* Mikus Zelmenis (2023)
* Liene Alde (2023 - pašlaik)
* Evija Ziediņa (2023 - pašlaik)
* Anete Pumpure (2023 - 2024)
* Inese Vectirāne (2024 - pašlaik)

**LKSSF valdes priekšsēdētāji**

Ģirts Eldmanis: 03.03.2008.-11.11.2016.

Elīna Klindžāne: 12.11.2016. - 15.03.2017.

Olafs Klūdziņš: 15.03.2017. - 05.04.2023.

Mikus Zelmenis: 05.04.2023. - 06.07.2023.

Liene Alde: 07.07.2023. - pašlaik

Sacensību vēsture Latvijā
-------------------------

### Bezsniega apstākļos (Drailends)

#### 2008. gads

Pirmās sacensības Latvijā notika 2008. gada 20. septembrī Baložos. Pārstāvētas tika sekojošas disciplīnas: kanikorss, baikdžorings, 2 suņu skūteru klase un 4 suņu velokamanas. Sacensības apmeklēja arī Lietuvas un Igaunijas sportisti. Kopumā startēja 30 dalībnieki.

#### 2009. gads

2009. gada 2. maijā un 2009. gada 3. maijā Garkalnes pievārtē Latvijā tika aizvadīts pirmās Baltijas kausa sezonas otrais posms. Kopumā startēja 48 dalībnieki.
2009. gada 3. oktobrī un 2009. gada 4. oktobrī Baldones pusē "Mežkalnos" tiek aizvadīts pirmais Latvijas atklātais čempionāts un Baltijas kausa pirmās sezonas ceturtais posms. Kopumā startēja 68 dalībnieki.

#### 2010. gads

2010. gada 16. oktobrī un 2010. gada 17. oktobrī Garkalnes pievārtē tiek aizvadīts otrais Latvijas atklātais čempionāts un Baltijas kausa otrās sezonas ceturtais posms. Kopumā startēja 73 dalībnieki.

#### 2011. gads

2011. gada 22. oktobrī un 2011. gada 23. oktobrī Baldones pusē "Riekstukalnā" tiek aizvadīts trešais Latvijas atklātais čempionāts un Baltijas kausa trešās sezonas fināla posms. Kopumā startēja 110 dalībnieki pārstāvot septiņas valstis.

#### 2012. gads

2012. gada 21. aprīlī un 2012. gada 22. aprīlī Baldones pusē "Riekstukalnā" tiek aizvadīts ceturtais Latvijas atklātais čempionāts un Baltijas kausa ceturtās sezonas pirmais posms. Kopumā startēja 121 dalībnieks pārstāvot sešas valstis.

Atsauces
--------

1. ↑  Latvijā aizvadīto sacensību oficiālie rezultāti[novecojusi saite]

Ārējās saites
-------------

* LKSSF mājaslapa
* LKSSF forums
* LKSSF Facebook
* LKSSF profils sociālajā tīklā draugiem.lv Arhivēts 2013. gada 9. decembrī, *Wayback Machine* vietnē.
* Baltijas Kauss mājaslapa Arhivēts 2012. gada 15. martā, *Wayback Machine* vietnē.
* Starptautiskās Kamanu suņu sporta federācijas mājaslapa